wannaphong/clean_thaiwikipedia huggingface dataset:
# วิทยาลัยบัณฑิตศึกษาการจัดการ มหาวิทยาลัยขอนแก่น
วิทยาลัยบัณฑิตศึกษาการจัดการ มหาวิทยาลัยขอนแก่น  เป็นส่วนราชการไทยระดับวิทยาลัย สังกัดมหาวิทยาลัยขอนแก่น บัณฑิตวิทยาลัยมีฐานะเป็นคณะ/หน่วยงานหนึ่งในมหาวิทยาลัยขอนแก่น อยู่ภายใต้การบริหารงานของคณบดี มีคณะกรรมการประจำบัณฑิตวิทยาลัยทำหน้าที่กำหนดนโยบายเกี่ยวกับการบริหารในวิทยาลัยและมีสำนักงานคณบดีวิทยาลัยเป็นหน่วยงานที่จะปฏิบัติงานด้านธุรการและให้บริการทางการศึกษาและวิชาการ และเพื่อขยายการศึกษาของมหาวิทยาลัยไปสู่ระดับปริญญาที่สูงถึงปริญญาโทและ ปริญญาเอกในด้านบริหารธุรกิจ เปิดรับนักศึกษาในสาขาวิชาต่าง ๆ ตั้งแต่ปีการศึกษา 2540 มาจนถึงปัจจุบันนี้

ประวัติประวัติวิทยาลัย
วิทยาลัยบัณฑิตศึกษาการจัดการ ได้รับอนุมัติจากสภามหาวิทยาลัยให้จัดตั้งเป็นวิทยาลัยบัณฑิตศึกษาการจัดการ องค์กรในกำกับมหาวิทยาลัยขอนแก่น เมื่อวันที่ 1 เมษายน 2540 พลตำรวจเอกเภา สารสิน เป็นประธานคณะกรรมการอำนวยการวิทยาลัยฯ รองศาสตราจารย์พรสิริ ทิวาวรรณวงศ์ เป็นผู้อำนวยการ ในระยะเริ่มต้นได้ใช้อาคารศูนย์คอมพิวเตอร์ ชั้นที่ 4 เป็นสำนักงานและจัดการเรียนการสอน

สภามหาวิทยาลัยขอนแก่น คราวประชุมครั้งที่ 1/2544 เมื่อวันที่ 31 มกราคม 2544 อนุมัติให้เปิดการเรียนการสอนหลักสูตรบริหารธุรกิจมหาบัณฑิต ณ กรุงเทพมหานคร โดยมีที่ทำการวิทยาลัยฯ อยู่ที่ชั้น 25 อาคารกรุงเทพประกันภัย ถนนสาทรใต้ มีพื้นที่ประมาณ 980 ตารางเมตร เริ่มรับนักศึกษารุ่นแรกปีการศึกษา 2544 เดือนกันยายน และที่ประชุมคณะกรรมการอำนวยการวิทยาลัยบัณฑิตศึกษาการจัดการ คราวประชุมครั้งที่ 2/2546 เมื่อวันที่ 26 พฤษภาคม 2546 มีมติให้ขยายพื้นที่ของที่ทำการวิทยาลัยฯ ณ กรุงเทพมหานคร ออกไปอีก 238 ตารางเมตร รวมเป็นพื้นที่ทั้งสิ้น 1,218 ตารางเมตร

หลักสูตรบริหารธุรกิจมหาบัณฑิตของวิทยาลัยบัณฑิตศึกษาการจัดการ มุ่งเน้นให้ผู้เรียนได้เพิ่มทักษะและความรู้ความสามารถ เพื่อเป็นนักบริหารมืออาชีพที่มีคุณภาพทันต่อการเปลี่ยนแปลงของโลก มีจริยธรรมและความรับผิดชอบต่อสังคม พร้อมทั้งเป็นการยังประโยชน์ให้กับผู้ที่กำลังประกอบอาชีพสาขาต่างๆ ได้มีโอกาสพัฒนา เพิ่มพูน ความรู้ความสามารถ ทางด้านการบริหารได้อย่างเต็มศักยภาพ

 หลักสูตรหลักสูตร 
 หลักสูตรที่เปิดสอนในวิทยาลัยบัณฑิตศึกษาการจัดการ มหาวิทยาลัยขอนแก่น ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิต-หลักสูตรบริหารธุรกิจมหาบัณฑิต (บธ.ม.)
 โปรแกรม Executive MBA
 โปรแกรม Young Executive MBA-

 คณบดี 
 ทำเนียบคณบดีวิทยาลัยบัณฑิตศึกษาการจัดการ มหาวิทยาลัยขอนแก่น รายนามคณบดี วาระการดำรงตำแหน่ง 1. รองศาสตราจารย์ กวี จุติกุล พ.ศ. 2522 2. รองศาสตราจารย์ ดร.เทอด เจริญวัตนา พ.ศ. 2522 - 2523 3. รองศาสตราจารย์ ดร.สุชาติ จันทร์ทิพย์ พ.ศ. 2523 - 2527 4. รองศาสตราจารย์ ดร.ประยูร อาษานาม พ.ศ. 2527 5. รองศาสตราจารย์ ดร.สาโรช ค้าเจริญ พ.ศ. 2527 - 2531 6. ศาสตราจารย์ ดร.ธีระ รุญเจริญ พ.ศ. 2531 - 2535 7. รองศาสตราจารย์ ดร.สมพงษ์ จันทร์โพธิ์ศรี พ.ศ. 2535 - 2539 8. รองศาสตราจารย์ ดร.วินิต ชินสุวรรณ พ.ศ. 2539 - 2541 9. รองศาสตราจารย์ ดร.สมหมาย ปรีเปรม พ.ศ. 2541 - 2549 10. รองศาสตราจารย์ ดร.ลำปาง แม่นมาตย์ พ.ศ. 2549 - 2557 11. ศาสตราจารย์ ดร.สุรศักดิ์ วงศ์รัตนชีวิน พ.ศ. 2557 - 2565 12. รองศาสตราจารย์ ดร.เกียรติไชย ฟักศรี พ.ศ. 2565 - ปัจจุบัน
# โรคที่ป้องกันได้ด้วยวัคซีน
โรคที่ป้องกันได้ด้วยวัคซีนหมายถึงโรคติดเชื้อที่มีวัคซีนที่ใช้ป้องกันได้แล้ว หากมีผู้ป่วยโรคเหล่านี้เสียชีวิตจะถูกนับเป็นการเสียชีวิตที่ป้องกันได้ด้วยวัคซีน

โรคที่ป้องกันได้ด้วยวัคซีนที่สำคัญและถูกติดตามโดยองค์การอนามัยโลกได้แก่ โรคคอตีบ โรคติดเชื้อฮีโมฟิลุสชนิดบี ตับอักเสบบี โรคหัด เยื่อหุ้มสมองอักเสบ คางทูม ไอกรน โปลิโอ หัดเยอรมัน บาดทะยัก วัณโรค และไข้เหลือง
อ้างอิง
# วัคซีนเชื้อตาย
วัคซีนเชื้อตาย  เป็นวัคซีนประเภทหนึ่งที่ประกอบจากตัวไวรัส แบคทีเรีย หรือจุลชีพก่อโรคที่เพาะขึ้นแล้วทำให้ตายหรือไม่สามารถเพิ่มจำนวนได้ จึงไม่สามารถก่อโรคได้ 
เทียบกับวัคซีนเป็นๆ (live vaccine) ที่ใช้จุลชีพก่อโรคที่ยังเป็นๆ ถึงแม้แทบทั้งหมดก็จะเป็นวัคซีนที่ลดฤทธิ์เชื้อแล้ว (attenuated vaccine)
จุลชีพก่อโรคของวัคซีนที่ฆ่าเชื้อจะเพาะในภาวะที่ควบคุมแล้วฆ่าเพื่อลดศักยภาพก่อโรคและป้องกันไม่ให้ติดโรคจากวัคซีน
ไวรัสอาจฆ่าด้วยวิธีต่างๆ เช่น ด้วยความร้อนหรือฟอร์มาลดีไฮด์

วัคซีนเชื้อตายยังสามารถแบ่งประเภทได้อีกตามวิธีที่ใช้ฆ่าเชื้อ 
 วัคซีนชนิดเต็ม (whole virus vaccine) ใช้ไวรัสทั้งตัวแต่ฆ่าด้วยความร้อน สารเคมี หรือการฉายรังสี 
 วัคซีนแยกส่วน (split virus vaccine) ผลิตโดยใช้สารซักฟอกเพื่อแยกตัวไวรัส 
 วัคซีนหน่วยย่อย (subunit vaccine) ผลิตโดยแยกเอาแอนติเจนของไวรัสที่กระตุ้นภูมิคุ้มกันได้ดีที่สุด และกำจัดองค์ประกอบอื่นๆ ที่จำเป็นในการรอดชีวิตและการแพร่พันธุ์ของไวรัส และที่อาจก่อผลที่ไม่พึงประสงค์
เพราะไวรัสฆ่าเชื้อมักทำให้ภูมิคุ้มกันตอบสนองอ่อนกว่าเทียบกับเมื่อใช้ไวรัสเป็นๆ การใส่ตัวเสริมภูมิคุ้มกัน (immunologic adjuvant)
หรือการฉีดยาหลายครั้งอาจจำเป็นเพื่อให้เกิดภูมิคุ้มกันที่มีประสิทธิภาพ
วัคซีนที่ลดฤทธิ์มักเลือกใช้กับคนสุขภาพดีเพราะการใช้วัคซีนเพียงโดสเดียวก็มักจะปลอดภัยและมีประสิทธิภาพดีมาก
แต่บางคนก็ไม่สามารถรับวัคซีนลดฤทธิ์ได้เพราะเสี่ยงเกิน (เช่น คนชรา หรือคนที่ภูมิคุ้มกันบกพร่อง)
สำหรับคนเหล่านั้น วัคซีนฆ่าเชื้อแล้วก็จะช่วยป้องกันโรคได้

 ตัวอย่าง 
ตัวอย่างของวัคซีนเชื้อตาย เช่น:
 วัคซีนไวรัส:
 วัคซีนโรคโปลิโอแบบฉีด 
 วัคซีนไวรัสตับอักเสบเอ
 วัคซีนโรคพิษสุนัขบ้า 
 วัคซีนไข้หวัดใหญ่โดยมาก
 วัคซีนไข้สมองอักเสบจากเห็บ
 วัคซีนแบคทีเรีย: 
 วัคซีนไข้รากสาดน้อยแบบฉีด
 วัคซีนอหิวาตกโรค
 วัคซีนกาฬโรค
 วัคซีนป้องกันโรคไอกรน

 กลไก 
เมื่อทำลายอนุภาคจุลชีพก่อโรคแล้ว จุลชีพก็จะไม่สามารถแพร่พันธุ์ แต่ยังคงสภาพบางอย่างที่ระบบภูมิคุ้มกันสามารถระบุแล้วตอบสนองด้วยกลไกแบบปรับตัวได้
เมื่อผลิตอย่างถูกต้อง วัคซีนย่อมไม่สามารถแพร่โรค แต่การฆ่าจุลชีพก่อโรคอย่างไม่ถูกต้องอาจทำให้ติดโรคได้
เพราะจุลชีพก่อโรคที่ฆ่าแล้วมักจะทำให้ภูมิคุ้มกันตอบสนองอ่อนกว่าจุลชีพเป็นๆ การผสมใส่ตัวเสริมภูมิคุ้มกัน (immunologic adjuvant) หรือการฉีดยาหลายครั้งอาจจำเป็นเพื่อให้เกิดภูมิคุ้มกันที่มีประสิทธิภาพ

 เชิงอรรถ
# ศูนย์เยาวชน (เคิร์กบี)
ศูนย์เยาวชนสโมสรฟุตบอลลิเวอร์พูล  เป็นสนามฝึกซ้อมของ สโมสรฟุตบอลลิเวอร์พูล ที่ตั้งอยู่ในย่าน เคิร์กบี โดยทีมเยาวชนได้ใช้ตั้งแต่ปี ค.ศ. 1998 และเคิร์กบีเทรนนิงเซนเตอร์ ได้เปิดในเดือนพฤศจิกายน ค.ศ. 2020 สำหรับทีมหลัก โดยทีมหลักได้ย้ายออกจากเมลวูดมาที่นี่ซึ่งมีพื้นที่ 56 เอเคอร์
# วัดมะขาม (จังหวัดปทุมธานี)
วัดมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านมะขาม ตำบลบ้านกลาง อำเภอเมืองปทุมธานี จังหวัดปทุมธานี อยู่ใกล้กับวัดศาลเจ้า

วัดมะขามสร้างประมาณ พ.ศ. 2170 ในสมัยกรุงศรีอยุธยา โดยชาวมอญที่อพยพเข้ามาพึ่งพระบรมโพธิสมภารของพระมหากษัตริย์ไทย สันนิษฐานว่าสถานที่สร้างน่าจะมีต้นมะขามอยู่มาก บ้างก็่ว่าเป็นชื่อบ้านเดิมมาจากเมืองมอญ จึงได้ชื่อว่า "วัดมะขาม" ครั้นเมื่อมีการเปลี่ยนแปลงเนื่องจากแม่น้ำที่ขุดลัดผ่านมีขนาดกว้างขึ้น แม่น้ำเจ้าพระยาสายเดิมตื้นเขิน จึงได้สร้างวัดขึ้นใหม่หันหน้าสู่แม่น้ำสายใหม่ ทำให้มีวัดมะขามสองวัด เรียกวัดที่สร้างใหม่ว่า วัดมะขามนอก หรืออีกชื่อหนึ่งว่า วัดมะขามเหนือ ส่วนวัดมะขามเดิมเรียกว่า วัดมะขามใน ต่อมาในสมัยพระครูปทุมสารธรรม (วงศ์) วัดมะขามในซึ่งเป็นวัดเดิมได้ร้างลง และชำรุดผุพังเกินกำลังที่จะบูรณะขึ้นมาใหม่ได้ จึงได้ยุบรวมกันเป็นวัดเดียวและตัดคำว่า "เหนือ" ออกไป เป็น "วัดมะขาม" ตั้งแต่ พ.ศ. 2482 อนึ่งยังมีวัดมะขามอีกแห่ง คือ "วัดมะขามใต้" ซึ่งต่อมาเปลี่ยนนามวัดมาเป็นวัดชินวรารามวรวิหาร

โบสถ์วัดสร้างสมัยอยุธยาตอนปลาย มีฐานแท่นท้องสำเภา หน้าบันไม้แกะสลักรูปพระนารายณ์ทรงครุฑ บานประตูหน้าต่างลงรักปิดทองลายรดน้ำเป็นรูปทวารบาล ด้านหลังของวัดมีวังมัจฉาเพื่อให้ทำบุญให้อาหารปลา
# วัดศาลเจ้า
วัดศาลเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านมะขาม ตำบลบ้านกลาง อำเภอเมืองปทุมธานี จังหวัดปทุมธานี มีอาณาเขตติดต่อกับวัดมะขาม แม่น้ำเจ้าพระยา และคลองเชียงราก

ประวัติ
ประวัติการสร้างวัดมีคำบอกเล่าแตกต่างกันไป บ้างว่าสร้างเมื่อประมาณ พ.ศ. 2330 เนื่องจากตั้งอยู่ปากคลองศาลเจ้า จึงตั้งชื่อวัดตามทำเลที่ตั้ง และได้รับพระราชทานวิสุงคามสีมาเมื่อประมาณ พ.ศ. 2333 ผู้สร้างเป็นชาวรามัญที่อพยพหลบหนีภัยสงครามจากพม่า เข้ามาพึ่งพระบรมโพธิสมภาร อีกตำนานหนึ่งเล่าว่า สร้างเมื่อปลายกรุงศรีอยุธยา โดยเจ้าน้อยมหาพรหม บุตรเจ้าเมืองฝ่ายเหนือ เป็นผู้มีวิชาไสยศาสตร์แก่กล้า ได้ล่องแพมาตามแม่น้ำเจ้าพระยาจนมาถึงวัดมะขามในและได้พบกับพระภิกษุเชื้อสายรามัญนามว่า พระอาจารย์รุ ทั้งสองได้ทดสอบวิชากัน เจ้าน้อยมหาพรหมเกิดความเคารพเลื่อมใสในวิทยาคมของพระอาจารย์รุ จึงขอสร้างวัดและศาลขึ้น แล้วตั้งชื่อว่าวัดศาลเจ้า มีที่มาของชื่อจากศาลที่เจ้าน้อยมหาพรหมสร้างขึ้น

อาคารเสนาสนะ
อาคารเสนาสนะได้แก่ อุโบสถซึ่งเจ้าน้อยมหาพรหมสร้างถวายในสมัยพระอาจารย์รุ ได้รับการบูรณะใหม่ในเวลาต่อมา เจดีย์แบบรามัญ ศาลาการเปรียญประดิษฐานพระพุทธรูปที่เจ้าน้อยมหาพรหมสร้าง ประชาชนมักมากราบไหว้เจ้าพ่อวัดศาลเจ้า ประดิษฐานอยู่ภายในวิหารแบบจีนสูง 3 ชั้น ตั้งอยู่ริมน้ำ ส่วนด้านบนนั้นยังเป็นที่ประดิษฐานพระบรมสารีริกธาตุอีกด้วย และวัดมีศาลเซียนแปะ ฆราวาสชาวจีนผู้เรืองเวท ส่วนใหญ่นิยมมาขอพรเรื่องการเงินการงาน การทำธุรกิจการค้าให้เจริญรุ่งเรือง บริเวณวัดยังมีตลาดริมน้ำวัดศาลเจ้า เปิดทุกวันเสาร์ วันอาทิตย์ และวันหยุดนักขัตฤกษ์
# วัดสะแกงาม (กรุงเทพมหานคร)
วัดสะแกงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร

วัดสะแกงามตั้งวัดเมื่อปี พ.ศ. 2475 บริเวณที่ตั้งวัดมีต้นสะแกอยู่มากจึงเป็นที่มาของชื่อวัด ผู้บริจาคที่ดินคือ นายฉิม ผึ้งหลวง และญาติ ๆ ได้บริจาคที่ดินจำนวน 9 ไร่ 2 งาน 9 ตารางวา และได้นิมนต์พระแต๊ะมาเป็นเจ้าอาวาสรูปแรก ต่อมาในปี พ.ศ. 2509 พระครูประภัศร์สาสนกิจ โหม่ง ปภสฺสโร เจ้าอาวาสวัดรุ่นต่อมาได้ร่วมกับชาวบ้านพัฒนาวัดกันเรื่อยมา รวมถึงได้มีการสร้างโรงเรียนวัดสะแกงามขึ้นมาด้วย ได้รับพระราชทานวิสุงคามสีมาเมื่อวันที่ 18 กรกฎาคม พ.ศ. 2495 เจ้าอาวาสรูปปัจจุบันคือ พระครูปลัด วิเชียร อตฺตทนโต

วัดมีอุโบสถ 2 ชั้น มีพระพุทธชินราชจำลอง ภายในมีภาพจิตรกรรมฝาผนังเป็นภาพพุทธประวัติ ผนังด้านหน้าอุโบสถเป็นภาพพระราชกรณียกิจพระบาทสมเด็จพระมหาภูมิพลอดุลยเดชมหาราช บรมนาถบพิตร วัดมีวิหารพระฉัตรโมลี ประดิษฐานพระฉัตรโมลี ศาลเจ้าแม่ทับสะแกที่สร้างมาตั้งแต่เริ่มสร้างวัด นอกจากนี้มีมุมจำลองพระยายม บริเวณสวนหย่อม ด้านหน้าวิหารพระฉัตรโมลี มีสังเวชนียสถานจาลองสถานที่ประสูติ ตรัสรู้ แสดงพระธรรมเทศนาและสถานที่ปรินิพพานของพระพุทธเจ้า
# รถไฟใต้ดินหนานจิง สาย S1
รถไฟใต้ดินหนานจิง สาย S1  เป็นเส้นทางรถไฟฟ้าในนครหนานจิง เปิดให้บริการครั้งแรกวันที่ 1กรกฎาคม พ.ศ.2557 มีระยะทาง 37.3 กิโลเมตร จำนวน 9 สถานี

 รายชื่อสถานี 
รหัสชื่อสถานีเชื่อมต่อกับเชื่อมต่อกับภาษาไทยภาษาจีนS1-1สถานีรถไฟหนานจิงใต้南京南站    NKHเมืองหนานจิงเขตยู่ฮ่วยไต้S1-2ชุ่ยผิงชาน翠屛山เขตเจียงหนิงS1-3มหาวิทยาลัยโฮไฮ้・ฝัวเฉิงซีลู่河海大學・佛城西路S1-4ถนนจี๋ยอิ้น吉印大道S1-5เจิ้งฟางจงลู่正方中路S1-6ฉางยู่ลู่เหนือ翔宇路北S1-7ฉางยู่ลู่ใต้翔宇路南S1-8ท่าอากาศยานลู่ โข่ว禄口機場 NKGS1-9ขงกั่งซินฉิงเจียงหนิง空港新城江寧

 ระเบียงภาพ
# รถไฟใต้ดินหนานจิง สาย S7
รถไฟใต้ดินหนานจิง สาย S7  เป็นเส้นทางรถไฟฟ้าในนครหนานจิง เปิดให้บริการครั้งแรกวันที่ 26พฤษภาคม พ.ศ.2561 มีระยะทาง 30.16 กิโลเมตร จำนวน 9 สถานี

 รายชื่อสถานี 
รหัสชื่อสถานีเชื่อมต่อกับเชื่อมต่อกับภาษาไทยภาษาจีนS7-1ขงกั่งซินเฉิงเจียงหนิง空港新城江寧เมืองหนานจิงเขตเจียงหนิงS7-2เจ้อถัง柘塘เขตลี่สุ่ยS7-3ขงกั่งซินเฉิงลี่สุ่ย空港新城溧水S7-4ฉุนลี่群力S7-5วั่วหลงหู臥龍湖S7-6ลี่สุ่ย溧水S7-7จงชานหู中山湖S7-8ซิ่งจวง幸莊S7-9อู๋เซี่ยงชาน无想山

 ระเบียงภาพ
# วัดบางบ่อ
วัดบางบ่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองลัดวัดบางบ่อ ตำบลบางบ่อ อำเภอบางบ่อ จังหวัดสมุทรปราการ มีเนื้อที่ 43 ไร่ 98 ตารางวา ทิศใต้ติดต่อกับคลองสำโรง

วัดบางบ่อสร้างเมื่อประมาณ พ.ศ. 2324  ตอนปลายสมัยพระเจ้ากรุงธนบุรี ไม่ทราบนามผู้สร้าง ได้รับพระราชทานวิสุงคามสีมาครั้งหลังเมื่อวันที่ 5 กุมภาพันธ์ พ.ศ. 2500 เขตวิสุงคามสีมากว้าง 8 เมตร ยาว 22 เมตร ผูกพัทธสีมาเมื่อ พ.ศ. 2503 มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2499 นอกจากนี้ยังให้ทางราชการสร้างโรงเรียนสอนระดับประถมศึกษาและมัธยมศึกษาขึ้นในที่ดินวัดด้วย ในสมัยหลวงพ่อชาญเป็นเจ้าอาวาส ท่านได้ดำเนินการสร้างอาคารเสนาสนะต่าง ๆ ทั้งศาลาการเปรียญ กุฏิทรงไทย ซุ้มประตู โรงเรียนพระปริยัติธรรม และเมรุไร้ควัน จนได้รับการยกเป็นวัดพัฒนาดีเด่นใน พ.ศ. 2547

อุโบสถ์กว้าง 8 เมตร ยาว 22 เมตร สร้างเมื่อ พ.ศ. 2500 แทนโบสถ์หลังเก่า กุฏิ 9 หลัง ส่วนใหญ่เป็นทรงครึ่งไม้ครึ่งตึก ศาลาเปรียญคอนกรีตเสริมเหล็ก 

วัดมีการสร้างวัตถุมงคลโดยหลวงปู่ชาญ วัตถุมงคลที่สร้างชื่อเสียงโด่งดัง คือ เสือแกะจากไม้พญางิ้วดำ พระเหรียญและพระผง 80 ปี เหรียญนั่งเสือ เสือหล่อ เสือไม้แกะ ฯลฯ 

รายนามเจ้าอาวาส
 พระอธิการโต
 พระอธิการแดง
 พระอธิการพร้อม
 พระครูพินิจสมณคุณ (หลวงปู่ไผ่)
 พระปลัดทรง สงฺฆวโร
 พระครูสังฆรักษ์ (หม๋อง)
 หลวงพ่อชาญ อิณมุตฺโต หรือพระครูวิจารณ์ธรรมคุณ
# สตีเฟน แบล็กฮาร์ท
สตีเฟน ที. แบล็กฮาร์ท  เป็นนักแสดงตัวละคร, นักเขียน และโปรดิวเซอร์ ชาวอเมริกัน

 อาชีพ 
แบล็กฮาร์ทเริ่มการศึกษาด้านศิลปะที่มหาวิทยาลัยเซาท์ฟลอริดา ภายใต้การดูแลของ Paul Massie นักแสดงที่ได้รับรางวัล BAFTA ก่อนจะย้ายไปต่างประเทศเพื่อเข้าเรียนที่ London Academy of Music and Dramatic Art ระหว่างศึกษาที่ LAMDA นอกเหนือจากหลักสูตรการศึกษาและการปฏิบัติตามปกติแล้ว แบล็กฮาร์ทยังศึกษาวิชาดาบภายใต้ปรมาจารย์การต่อสู้ที่มีชื่อเสียง Rodney Cottier และ John Waller  และได้รับการรับรองขั้นสูงจาก Society of British Fight Directors (ปัจจุบันเรียกว่า BASSC) เมื่อกลับมาที่สหรัฐเขากลายเป็นสมาชิกคนหนึ่งของโรงละคร Westside Repertory ของแมนฮัตตัน (ในเวลานั้นเป็นบริษัทละครคลาสสิกที่เก่าแก่ที่สุดในเมือง)  และเรียนที่ HB Studio ภายใต้ Uta Hagen และนักแสดงตัวละคร William Hickey
# โฮป เดวิส
โฮป เดวิส (เกิด 23 มีนาคม พ.ศ. 2507) เป็นนักแสดงหญิงชาวอเมริกัน เธอได้แสดงในภาพยนตร์เช่น About Schmidt (2002) และ American Splendor (2003) สำหรับบทบาทของเธอในการแสดงละครบรอดเวย์ดั้งเดิมเรื่อง God of Carnage ในปี ค.ศ. 2009 เธอได้รับการเสนอชื่อเข้าชิงรางวัล Tony Award สาขานักแสดงนำหญิงยอดเยี่ยมจากละคร นอกจากนี้เธอยังได้รับการเสนอชื่อชิงรางวัลเอ็มมีสองครั้งสำหรับบทบาททางโทรทัศน์ในปี ค.ศ. 2009 ในซีรีส์ In Treatment และในภาพยนตร์เรื่อง The Special Relationship ในปี พ.ศ. 2559 เธอปรากฏตัวในภาพยนตร์จักรวาลภาพยนตร์มาร์เวลเรื่อง Captain America: Civil War รับบท Maria Stark แม่ของโทนี สตาร์ก
# วัดลุ่มเจริญศรัทธา
วัดลุ่มเจริญศรัทธา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงยานนาวา เขตสาทร และแขวงวัดพระยาไกร เขตบางคอแหลม กรุงเทพมหานคร ปัจจุบันมี พระครูมงคลวิสุทธิวรคุณ (หลวงพ่อเลี่ยม กิตฺติเมธี) เป็นเจ้าอาวาส

วัดลุ่มเจริญศรัทธาตั้งวัดเมื่อ พ.ศ. 2405 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 อุโบสถของวัดสร้างเมื่อ พ.ศ. 2479 มีการบูรณะซ่อมแซมเล็ก ๆ น้อย ๆ มาโดยตลอด พื้นที่ของอุโบสถเริ่มอยู่ต่ำกว่าพื้นถนนโดยรอบอย่างมาก เมื่อเกิดฝนตกน้ำท่วมขัง ก็จะเกิดปัญหาน้ำท่วมขังในบริเวณโบสถ์ ในช่วงปี พ.ศ. 2560 จึงริเริ่มบูรณะอุโบสถครั้งใหญ่ โดยจะใช้ระบบไฮโดรลิก ทำการยก (ดีด) พื้นโบสถ์ขึ้นไป 4 เมตร 45 เซนติเมตร ทำให้เป็นโบสถ์ 2 ชั้น ชั้นล่างสำหรับประกอบพิธีทางศาสนาทั่วไป ส่วนชั้นบนจะใช้ประกอบสังฆกรรมเฉพาะสำหรับพระภิกษุ สำหรับโบสถ์ใหม่ ประดับด้านนอกด้วยเซรามิกสีเขียวมรกตตัดกับสีทอง สื่อถึงพระอินทร์ เทวดาตามความเชื่อของชาวไทย

ปูชนียวัตถุในวัด ได้แก่ พระพิฆเนศวร หลวงปู่ทวด หลวงพ่อโต พระสีวลี ท้าวเวสสุวรรณ พระแม่โพสพ พระแม่นางกวัก พระสังกระจาย

รายนามเจ้าอาวาส
 พระครูปราโมทย์ธรรมโสภณ 
 พระครูมงคลวิสุทธิวรคุณ (เลี่ยม กิตฺติเมธี)
# แอลฟรี วูดาร์ด
แอลฟรี วูดาร์ด (; เกิด 8 พฤศจิกายน พ.ศ. 2495) เป็นนักแสดง, โปรดิวเซอร์ และนักเคลื่อนไหวทางการเมืองชาวอเมริกัน เธอได้รับการเสนอชื่อให้เป็นหนึ่งในนักแสดงที่มีความสามารถหลากหลายและประสบความสำเร็จมากที่สุดในยุคของเธอ  เธอได้รับการเสนอชื่อเข้าชิงรางวัลออสการ์และรางวัลแกรมมี่ อย่างละครั้ง และรางวัลเอ็มมี 18 ครั้ง (ชนะ 4 ครั้ง) และยังได้รับรางวัลลูกโลกทองคำ 1 รางวัล และรางวัล Screen Actors Guild อีกสามรางวัล ในปี ค.ศ. 2020 The New York Times ได้จัดอันดับให้วูดาร์ดอยู่ในอันดับที่ 17 ในรายชื่อ "25 นักแสดงที่ยิ่งใหญ่ที่สุดในศตวรรษที่ 21"  เธอยังเป็นที่รู้จักจากผลงานในฐานะนักเคลื่อนไหวทางการเมืองและโปรดิวเซอร์ วูดาร์ดเป็นผู้ก่อตั้ง Artists for a New South Africa ซึ่งเป็นองค์กรที่อุทิศให้กับการพัฒนาประชาธิปไตยและความเท่าเทียมกันในประเทศเหล่านั้น  เธอเป็นสมาชิกคณะกรรมการของ Academy of Motion Picture Arts and Sciences.
# วัดทุ่งครุ
วัดทุ่งครุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทุ่งครุ เขตทุ่งครุ กรุงเทพมหานคร

วัดทุ่งครุสร้างเมื่อประมาณ ปี พ.ศ. 2451 โดยมีนายผาดและนางละมัย พึ่งสาย เป็นผู้อุทิศที่ดินให้เป็นที่สร้างวัด 12 ไร่ 22 งาน ต่อมานายเปลี่ยนและนางกลีบได้สร้างศาลาการเปรียญและได้สร้างอุโบสถไม้ขึ้น 1 หลัง เสร็จแล้วได้ทำพิธีผูกพัทธสีมาเมื่อเดือน 5 ปีเถาะ พ.ศ. 2458 ในปี พ.ศ. 2500 นายผล นางบาง บุญสม นายลา และนางละมัยได้ร่วมกันบริจาคที่ดินจำนวน 1 ไร่ เพื่อเป็นที่ก่อสร้างอุโบสถหลังใหม่แทนหลังเก่าซึ่งเป็นไม้และได้ชำรุดทรุดโทรม อุโบสถหลังใหม่ได้รับพระราชทานวิสุงคามสีมาเมื่อวันที่ 6 สิงหาคม พ.ศ. 2506 เขตวิสุงคามสีมากว้าง 40 เมตร ยาว 80 เมตร ได้ทำพิธีผูกพัทธสีมา (ตัดหวายลูกนิมิต) เมื่อวันที่ 31 กรกฏาคม พ.ศ. 2521 พระบาทสมเด็จพระปรมินทรมหาภูมิพลอดุลยเดชและสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเป็นประธานตัดหวายลูกนิมิต

พื้นที่ตั้งวัดอยู่ท่ามกลางชุมชนซอยประชาอุทิศ 84 เป็นที่ราบลุ่ม วัดมักจะถูกน้ำท่วมในฤดูฝน วัดมีกุฏิสงฆ์ 5 หลัง ในอุโบสถมีพระประธาน นามว่า หลวงพ่อไกรสร บริเวณใกล้วัดยังมีตลาดนัด

รายนามเจ้าอาวาส
 พระอธิการผลัด
 พระอธิการเชย
 พระอธิการขอม
 พระอธิการเปลี่ยน
 พระอธิการชม
 พระอธิการยม
 พระอธิการปั่น
 พระครูวิจารณ์ถาวรกิจ
 พระครูพิพิธพัฒโนดมหรือพระอาจารย์เจริญ ฐิตสีโล 
 พระครูสุนทรจารุวรรณ
# วัดบางมดโสธราราม
วัดบางมดโสธราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางมด เขตทุ่งครุ กรุงเทพมหานคร ปัจจุบัน พระครูพิศุทธิ์จันทรังษี (จรัล สิริจันโท) ดำรงตำแหน่งเจ้าอาวาส

ประวัติ
วัดบางมดโสธรารามสร้างขึ้นเมื่อปี พ.ศ. 2495 เจ้าภาพถวายที่สร้างวัดคือ คุณตาคราม คุณยายเปร่ง ชูสิน คุณพ่อเล็ก คุณแม่กรุด วาสนสมพงษ์ พร้อมบุตรธิดา และคุณโยมกิ่ง พัฒนเจริญ โดยมีพระครูสังฆรักษ์พงษ์สิงห์ ฐิตวังโส (หลวงเตี่ย) เป็นเจ้าอาวาสรูปแรก แต่เดิมเป็นสำนักสงฆ์ เนื่องจากยังเป็นบริเวณทุ่งนาอยู่ ชาวบ้านในละแวกนี้จึงมักเรียกชื่อว่า สำนักสงฆ์กลางนา ต่อมาสำนักสงฆ์แห่งนี้ได้รับการพัฒนาให้ดีขึ้น จากนั้นเรียกชื่อว่า วัดเกตุแก้วโสธราราม แต่ยังไม่เป็นทางการ จนมาถึงปี พ.ศ. 2534 จึงได้รับการขึ้นทะเบียนเป็นวัดในพุทธศาสนา มีชื่อว่า "วัดบางมดโสธราราม"

อาคารเสนาสนะและปูชนียวัตถุ
อุโบสถสร้างเมื่อปี พ.ศ. 2538 ปิดทองฝังลูกนิมิตเมื่อปี พ.ศ. 2550 เป็นอุโบสถ 3 ยุค คือ สมัยอยุธยา ลพบุรี สุโขทัย ลายวิจิตรแบบไทย ในอุโบสถมีพระประธานองค์ใหญ่ (หลวงพ่อเพชรจำลองจากวัดท่าหลวง จังหวัดพิจิตร) และมีพระบรมสารีริกธาตุที่ได้รับพระราชทานจากสมเด็จพระญาณสังวร สมเด็จพระสังฆราช สกลมหาสังฆปรินายกเมื่อปี พ.ศ. 2549 นอกจากนั้นยังมีศพอดีตเจ้าอาวาสไม่เน่า ไม่เปื่อย ประดิษฐานไว้ที่โลงแก้ว และหลวงพ่อโอภาสีแกะสลักเป็นไม้มงคลองค์ใหญ่สูง 5 เมตร มีหลวงพ่อทันใจองค์สูง 4 เมตร เจ้าแม่กวนอิมพันมือเป็นทองเหลืองและเป็นไม้มงคล พระสีวลีองค์ใหญ่

รายนามเจ้าอาวาส
 พระครูสังฆรักษ์พงษ์สิงห์ 
 พระครูปลัดน่วม ชินวโร 
 พระครูพิศุทธิ์จันทรังษี (จรัล สิริจันโท)
# รถไฟใต้ดินหนานจิง สาย 4
รถไฟใต้ดินหนานจิง สาย 4 เป็นเส้นทางรถไฟฟ้าในนครหนานจิง เปิดให้บริการครั้งแรกวันที่ 18 มกราคม พ.ศ. 2560 มีระยะทาง 33.8 กิโลเมตร จำนวน 18 สถานี

 รายชื่อสถานี 
รหัสชื่อสถานีเชื่อมต่อกับเชื่อมต่อกับภาษาไทยภาษาจีน4-1สถานีรถไฟหนานจิงเหนือ南京北站เมืองหนานจิงเขตปู่โข่ว4-2หลินชังใต้林場南4-3เจินจูเฉวียน珍珠泉เมืองหนานจิงเขตปู่โข่ว4-4ติงเซี่ยงเหอเหนือ定向河北4-5ปู่จูลู่浦珠路4-6ปู่เจียง浦江4-7ย่านศูนย์กลางธุรกิจ中央商務區4-8ปินเจียง濱江4-9หลงเจียง龍江เมืองหนานจิงเขตกู่โหลว4-10เฉ่าชังเหมิน草場門4-11ยูนนานลู่雲南路4-12กู่โหลว鼓樓 4-13จีหมิงซื่อ

(วัดจีหมิง)雞鳴寺 เขตเหียนอู่4-14จิ่วฮัวชาน九華山4-15กังจื่อชุน崗子村4-16เจี่ยงหวังมี่ยว蔣王廟4-17หวังเจียหวัน王家灣4-18จวี้เป่าชาน聚寶山4-19ชีจวง徐莊4-20จิ๋นม้าลู่

(ถนนจิ๋นม้า)金馬路 4-21ฮุยทงลู่匯通路4-22เหลงชาน靈山4-23ตงเล่า東流4-24เมิ่งเป่ย孟北4-25ซีกังฮัวชู่西崗樺墅4-26เซียนหลินหู仙林湖เขตฉีเสีย4-27ไป๋เซี่ยง白象เมืองหนานจิงเขตฉีเสีย4-28กฺวันเหยาชาน官窯山4-29ฮวนเล่อกู่歡樂谷4-30ฮัวเฉียวเฉิงตะวันออก華僑城東

 ระเบียงภาพ
# วีรภัทรมนเทียร (เลปักษี)
วีรภัทรมนเทียรเป็นมนเทียรในเลปักษี รัฐอานธรประเทศ ประเทศอินเดีย สร้างขึ้นเพื่อบูชาพระวีรภัทระปางดุร้ายของพระศิวะ มนเทียรสร้างขึ้นในศตวรรษที่ 16 และสร้างขึ้นด้วยสถาปัตยกรรมวิชัยนคร รัฐบาลอินเดียให้สถานะมนเทียรนี้เป็นอนุสรณ์ที่มีความสำคัญระดับชาติและถือกันว่าเป็นมนเทียรแบบวิชัยนครที่สำคัญที่สุดแห่งหนึ่งของอินเดีย ภาพเขียนเฟรสโกซึ่งประดับมนเทียรได้รับการอนุรักษ์อย่างดี เขียนแสดงเรื่องราวจากรามายณะ, มหาภารตะ และปุราณะ
# เขาซัลมา
เขาซัลมา  เป็นเทือกเขาในแคว้นฮาอิล, ประเทศซาอุดีอาระเบีย เหมือนกับอะญา เทือกเขานี้เป็นส่วนหนึ่งของเขาชัมมัร

ดูเพิ่ม
 หุบเขาอะดัยเราะอ์
 ฮาอิล
 รายชื่อภูเขาในประเทศซาอุดีอาระเบีย
 บุคคล:
 อัลฟัฎล์
 บนูญัรรอฮ์
 ฏ็อยยิอ์
# วัดบึง
วัดบึง อาจหมายถึง
 วัดบึง จังหวัดปราจีนบุรี
 วัดบึง จังหวัดพระนครศรีอยุธยา
 วัดบึง จังหวัดนครราชสีมา
 วัดบึง จังหวัดร้อยเอ็ด
 วัดบึง จังหวัดสุโขทัย
 วัดบึง จังหวัดสุรินทร์
# วัดสระบัว (กรุงเทพมหานคร)
วัดสระบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร เจ้าอาวาสรูปปัจจุบันคือ  พระครูวินัยธรมานะ ธมฺมสุนฺทโร	 

ประวัติ
วัดสระบัวสร้างเมื่อ พ.ศ. 2406 ในสมัยพระบาทสมเด็จพระจอมเกล้าเจ้าอยู่หัว สร้างโดยพระเจ้าจันทรเทพประภาคุณ (เจ้าจันทะราด) และได้รับพระราชทานวิสุงคามสีมาเมื่อ พ.ศ. 2407 ชื่อของวัดที่ปรากฏในแผนที่กรุงเทพ จ.ศ. 1249 (พ.ศ. 2430) เรียกว่า วัดแคนอก ส่วนชื่อวัดสระบัวน่าจะมาจากบริเวณนั้นในอดีตเป็นสระบัว ต่อมาได้รับการบูรณะโดยท่านผู้หญิงจันทร์ ภริยาสมเด็จเจ้าพระยาบรมมหาประยูรวงศ์ (ดิศ บุนนาค) ภายหลังพื้นที่ของวัดถูกแบ่งพื้นที่ตัดถนนและทางรถไฟทำให้พื้นที่วัดเล็กลงดังในปัจจุบัน
thumb|150px|left|พระประธานในอุโบสถ เป็นพระพุทธชินราชจำลอง
อาคารเสนาสนะ
สถาปัตยกรรมโดยรวมเป็นแบบช่างหลวงผสมศิลปะออกแบบช่างพื้นบ้าน 
thumb|150px|left|เจดีย์
อุโบสถหลังเก่าสร้างในปี พ.ศ. 2415 น่าจะช่วงเดียวกับที่ท่านผู้หญิงจันทร์บูรณะวัด เป็นอาคารคอนกรีตเสริมเหล็ก มี 2 ชั้น มีขนาด 5 ห้อง มีมุขหน้าและหลัง หลังคาซ้อน 3 ชั้น หน้าบันด้านตะวันตกประดับรูปนารายณ์ทรงครุฑ มีซุ้มประตูหน้าต่างเป็นซุ้มยอดปราสาท ภายนอกอุโบสถมีใบเสมาเก่าตั้งอยู่ เป็นหินแกะสลัก รูปทรงค่อนข้างเตี้ย ปลายเป็นกระหนกตวัดงอนขึ้น มีดอกไม้ประดับที่ยอดและตรงกลาง เป็นทรงของเสมาโหลที่นิยมในสมัยพระบาทสมเด็จพระจุลจอมเกล้าเจ้าอยู่หัว ภายในอุโบสถประดิษฐานพระประธานเป็นพระพุทธชินราชจำลอง มีรูปพระอัครสาวกยืนพนมมืออยู่ 2 ข้าง บนฐานชุกชีประดิษฐานพระพุทธรูปปางมารวิชัย 2 องค์ที่ด้านซ้ายและขวา มีจิตรกรรมฝาผนัง ผนังสกัดหน้าหรือผนังตรงข้ามพระประธานเขียนภาพมารผจญ ผนังสกัดหลังเขียนภาพเขาพระสุเมรุ ผนังแปหรือผนังด้านยาวตอนบนเขียนภาพเทพชุมนุมนั่งเรียงกันเป็นแถว ผนังระหว่างช่องประตูหน้าต่างเขียนภาพทศชาติชาดก

นอกกำแพงแก้วอุโบสถด้านทิศเหนือ มีเจดีย์ทรงกลมหรือทรงระฆังอยู่องค์หนึ่ง ตั้งอยู่บนฐานบัว มีชุดรองรับองค์ระฆังเป็นมาลัยเถา 2 ชั้นและฐานบัว 1 ชั้น บัลลังก์อยู่ในผังแปดเหลี่ยม ปล้องไฉนเป็นบัวคลุ่มเถาหรือรูปกลับบัวซ้อนกันขึ้นไป

กุฏิหลังคาทรงปั้นหยา มีจารึกว่า "นางสิทธิสาร (อิน มฤคทัต) สร้าง พ.ศ. 2478" ศาลาการเปรียญเป็นอาคารทรงโรง หลังคาเครื่องไม้ประดับเครื่องลำยอง หน้าบันแกะสลักเป็นรูปดอกบัวล้อมรอบด้วยลายเครือเถา
# อิซาโอะ มาจิอิ
อิซาโอะ มาจิอิ (เกิดในวันที่ 20 สิงหาคม ค.ศ. 1973) เป็นปรมาจารย์อิไอโดะชาวญี่ปุ่นในจังหวัดเฮียวโงะ, ประเทศญี่ปุ่น Official website of Shūshinryū Iaijutsu hyōhō, Shūshin-kan - Isao Machii (Japanese) 

เขาถือครองสถิติจากบันทึกสถิติโลกกินเนสส์ในทักษะดาบคาตานะหลายตำแหน่ง ได้แก่ "ศิลปะการต่อสู้ในการตัดเสื่อผืนเดียวด้วยดาบคาตานะมากที่สุด (ซูเองิริ)",Most martial arts sword cuts to one mat (Suegiri) Guinness world records.com "ศิลปะการต่อสู้การตัดดาบที่เร็วที่สุด", Fastest 1,000 martial arts sword cuts Guinness world records.com "การใช้ดาบตัดเสื่อฟางมากที่สุดภายใน 3 นาที"Most sword cuts to straw mats in three minutes Guinness world records.com และ "การใช้ดาบตัดลูกเทนนิสที่เร็วที่สุด (708 กม/ชม)"Fastest tennis ball (820km/h) cut by sword  Guinness world records.jp
# มุณเฑศวรีมนเทียร
มุณเฑศวรีมนเทียรเป็นมนเทียรโบราณที่ตั้งอยู่ในหมู่บ้านรามครห์ (Ramgarh village) ในอำเภอไกมูร์ รัฐพิหาร ประเทศอินเดีย บนเทือกเขามุณเฑศวรี มนเทียรนี้เป็นมนเทียรเก่าแก่ที่สร้างขึ้นเพื่อบูชาพระศิวะและศักติ ถือกันว่าที่นี่เป็นมนเทียรที่เก่าแก่มากที่สุดแห่งหนึ่งของประเทศอินเดีย และถือกันว่าเป็นมนเทียรที่เก่าแก่ที่สุดในประเทศอินเดียที่ยังคงมีการดำเนินพิธีกรรมและมีการกราบไหว้บูชาจนถึงปัจจุบัน
ป้ายข้อมูลของกรมสำรวจโบราณคดีอินเดีย (ASI) ระบุอายุของมนเทียรว่าสร้างขึ้นในปี 625 มนเทียรนี้อยู่ภายใต้การดูแลของ ASI ตั้งแต่ปี  1915 

สถาปัตยกรรม
มนเทียรสร้างขึ้นด้วยหิน และจัดวางด้วยรูปแบบแปดเหลี่ยมซ่งถือว่าไม่พบบ่อยในสถาปัตยกรรมฮินดู มนเทียรที่หลงเหลืออยู่เป็นตัวอย่างชิ้นเก่าแก่ที่สุดของสถาปัตยกรรมแบบนครที่พบในรัฐพิหาร ในผนังทั้งสี่มีปรากฏประตู หน้าต่าง และฐานที่ซึ่งเคยรองรับรูปปั้นประดับ ส่วนยอดของอาคาร ศิขระ นั้นสูญหายหรือพังทลายไปแล้ว ในขณะที่ปัจจุบันได้มีการสร้างหลังคาราบขึ้นมาทดแทนศิขระที่สูญสลายไป ผนังด้านในของโบสถ์ปรากฏงานแกะสลักนูนต่ำและงานปั้นลอยในรูปของหม้อกลัศ แจกัน และงานออกแบบลวดลายดอกไม้และพรรณพืช ประตูทางเข้าออกนั้นประดับประดาด้วยทวารปาละ, พระแม่คงคา, พระแม่ยมุนา และมูรติอื่น ๆ เทพเจ้าองค์ประธานที่ประดิษฐานภายในครรภคฤห์คือพระแม่มุณเฑศวรี และจตุรมุขศิวลึงค์ (ศิวลึงค์สี่หน้า) เทวรูปของเทวีมุณเฑศวรีนั้นมีสิบกร ประทับบนควาย ซึ่งสื่อถึงมหิศาสูรมรรทินี นอกจากนี้ภายในมนเทียรยังพบมูรติของเทพเจ้าองค์อื่น ๆ เช่า พระคเณศ พระสูรยะ และพระวิษณุ โครงสร้างหินจำนวนหนึ่งของมนเทียรนั้นได้รับความเสียหาย และสามารถพบซากโครงสร้างหินกระจัดกระจายทั่วบริเวณ อย่างไรก็ตาม มนเทียรนี้เป็นพื้นที่สำหรับการศึกษาโบราณคดีโดย ASI เป็นเวลาสักพักหนึ่งแล้ว

การบูชา
เทศกาลสำคัญของมนเทียรนี้ได้แก่รามนวมีและศิวราตรี เทศกาลใหญ่ประจำปีของมนเทียร (เมลา) จะมีจัดอยู่ใกล้เคียงในระหว่างช่วงนวราตรี คติการบูชาศักติในรูปของเทวีมุณเฑศวรีนั้นเป็นตัวชี้ให้เห็นถึงวัฒนธรรมการบูชาแบบตันตระ ซึ่งมีปฏิบัติทั่วไปในแถบอินเดียตะวันออก เช่นรัฐพิหาร